I. VETERINÆRLOVGIVNING

31964 L 0433: Rådets direktiv 64/433/EØF af 26. juni 1964 om sundhedsmæssige betingelser for produktion og afsætning af fersk kød (EFT P 121 af 29.7.1964, s. 2012) og senere ændret og konsolideret i EFT L 268 af 24.9.1991, s. 71), senest ændret ved:

- 31995 L 0023: Rådets direktiv 95/23/EF af 22.6.1995 (EFT L 243 af 11.10.1995, s. 7).

31971 L 0118: Rådets direktiv 71/118/EØF af 15. februar 1971 om sundhedsmæssige problemer i forbindelse med produktion og afsætning af fersk fjerkrækød (EFT L 55 af 8.3.1971, s. 23 og senere ændret og ajourført i EFT L 62 af 15.3.1993, s. 6) senest ændret ved:

- 31997 L 0079: Rådets direktiv 97/79/EF af 18.12.1997 (EFT L 24 af 30.1.1998, s. 31).

31977 L 0099: Rådets direktiv 77/99/EØF af 21. december 1976 om sundhedsmæssige problemer i forbindelse med produktion og markedsføring af kødprodukter og visse produkter af animalsk oprindelse (EFT L 26 af 31.1.1977, s. 85 og senere ændret og ajourført i EFT L 57 af 2.3.1992, s. 4), senest ændret ved:

- 31997 L 0076: Rådets direktiv 97/76/EF af 16.12.1997 (EFT L 10 af 16.1.1998, s. 25).

31991 L 0493: Rådets direktiv 91/493/EØF af 22. juli 1991 om sundhedsmæssige betingelser for produktion og afsætning af fiskerivarer (EFT L 268 af 24.9.1991, s. 15), senest ændret ved:

- 31997 L 0079: Rådets direktiv 97/79/EF af 18.12.1997 (EFT L 24 af 30.1.1998, s. 31).

31992 L 0046: Rådets direktiv 92/46/EØF af 16. juni 1992 om sundhedsbestemmelser for produktion og afsætning af rå mælk, varmebehandlet mælk og mælkebaserede produkter (EFT L 268 af 14.9.1992, s. 1), senest ændret ved:

- 31996 L 0023: Rådets direktiv 96/23/EF af 29.4.1996 (EFT L 125 af 23.5.1996, s. 10).

31994 L 0065: Rådets direktiv 94/65/EF af 14. december 1994 om krav til fremstilling og afsætning af hakket kød og tilberedt kød (EFT L 368, af 31.12.1994, s. 10).

a) De strukturelle krav, der fastlægges i bilag I til direktiv 64/433/EØF, i bilag I til direktiv 71/118/EØF, i bilag A og B til direktiv 77/99/EØF, i bilaget til direktiv 91/493/EØF, i bilag B til direktiv 92/46/EØF og i bilag I til direktiv 94/65/EF, gælder ikke for de virksomheder i Litauen, der opregnes i tillæg B til dette bilag indtil den 31. december 2006 med forbehold af de betingelser, der fastlægges nedenfor.

b) Så længe de virksomheder, der er nævnt i litra a) ovenfor, er omfattet af bestemmelserne i dette litra, må produkter, der hidrører fra disse virksomheder, kun markedsføres på hjemmemarkedet eller anvendes til yderligere forarbejdning i virksomheder i Litauen, der også er omfattet af bestemmelserne i litra a), uanset tidspunktet for markedsføringen. Disse produkter skal forsynes med et særligt sundhedsmærke.

Hvis der er tale om ferske, tilberedte eller forarbejdede fiskerivarer, må de kun markedsføres på hjemmemarkedet eller håndteres eller videreforarbejdes i den samme virksomhed, uanset tidspunktet for markedsføringen. Ferske, tilberedte eller forarbejdede fiskerivarer skal indpakkes og/eller emballeres i salgspakninger og forsynes med særlige identifikationsmærker.

Første afsnit gælder også for alle produkter, der hidrører fra integrerede kødvirksomheder, hvor en del af virksomheden er omfattet af bestemmelserne i litra a).

Mejerivirksomheder, der opregnes i tillæg B til dette bilag, kan modtage leverancer af rå mælk fra malkekvægsbedrifter, som ikke er i overensstemmelse med bilag A, kapitel IV, afsnit A, punkt 1, i direktiv 92/46/EØF, såfremt disse bedrifter er opført på en liste, som de litauiske myndigheder fører med henblik herpå.

Mejerivirksomheder, der ikke er omfattet af overgangsordningen, kan modtage leverancer af rå mælk fra malkekvægsbedrifter, som ikke er i overensstemmelse med bilag A, kapitel IV, afsnit A, punkt 1, i direktiv 92/46/EØF, såfremt disse bedrifter er opført på den liste, der er omhandlet i ovenstående litra, og leverancerne af rå mælk udelukkende anvendes til fremstilling af ost med en modningstid på mere end 60 dage.

c) Litauen skal sikre gradvis overensstemmelse med de strukturelle krav, der nævnes i litra a) i overensstemmelse med de frister for at udbedre de eksisterende mangler, der er fastsat i tillæg B til dette bilag. Litauen skal sikre, at kun virksomheder, der fuldt ud overholder disse krav inden den 31. december 2006 kan fortsætte deres drift. Litauen skal forelægge årlige rapporter for Kommissionen om de fremskridt, der er gjort i hver af virksomhederne på listen i tillæg B, herunder en liste over de virksomheder, der har fuldført udviklingen i løbet af det pågældende år.

d) Kommissionen kan ajourføre tillæg B til dette bilag, som er omhandlet i litra a), inden tiltrædelsen og frem til den 31. december 2006 og kan i den sammenhæng tilføje i begrænset omfang eller slette virksomheder på baggrund af de fremskridt, der er gjort med udbedringen af de eksisterende mangler, samt på baggrund af resultaterne af overvågningsprocessen.

De nærmere gennemførelsesregler for at sikre, at ovennævnte overgangsordning kommer til at fungere efter hensigten, vedtages i overensstemmelse med artikel 16 i direktiv 64/433/EØF, artikel 21 i direktiv 71/118/EØF, artikel 20 i direktiv 77/99/EØF, artikel 15 i direktiv 91/493/EØF, artikel 31 i direktiv 92/46/EØF og artikel 20 i direktiv 94/65/EØF.

--------------------------------------------------